भ्रष्ट अधिकारियों का डाटाबेस तैयार करेगा चीन  
चीन का भ्रष्टाचार निरोधी सुप्रीम पीपुल्स प्रोक्युरैटोरेट भ्रष्टाचार के मामलों में सजा पाए व्यक्तियों का एक राष्ट्रीय ऑनलाइन डाटाबेस स्थापित करेगा।
चीन का भ्रष्टाचार निरोधी सुप्रीम पीपुल्स प्रोक्युरैटोरेट (एसपीपी) भ्रष्ट अधिकारियों पर नजर रखने की नीति के तहत भ्रष्टाचार के मामलों में सजा पाए व्यक्तियों का एक राष्ट्रीय ऑनलाइन डाटाबेस स्थापित करेगा।  एसपीपी ने एक बयान में कहा कि यह डाटाबेस निलामी और सरकारी खरीद प्रक्रियाओं के लिये एक नियंत्रण तंत्र के तौर पर काम करेगा। बयान में कहा गया है कि चीन 2006 से ही रिश्वत लेने के मामले में सजा पाए लोगों की सूची ऑनलाइन जारी कर रहा है। इससे भ्रष्टाचार के मामलों पर लगाम लगी है।